CELEX: 32022R0419
Language: lv
Date: 2021-03-14 00:00:00
Title: Padomes Īstenošanas regula (ES) 2022/419 (2022. gada 14. marts), ar ko īsteno Regulu (ES) Nr. 1352/2014 par ierobežojošiem pasākumiem saistībā ar situāciju Jemenā

14.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 86/1
               
            
         PADOMES ĪSTENOŠANAS REGULA (ES) 2022/419
         (2022. gada 14. marts),
         ar ko īsteno Regulu (ES) Nr. 1352/2014 par ierobežojošiem pasākumiem saistībā ar situāciju Jemenā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 1352/2014 (2014. gada 18. decembris) par ierobežojošiem pasākumiem saistībā ar situāciju Jemenā (1) un jo īpaši tās 15. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     2014. gada 18. decembrī Padome pieņēma Regulu (ES) Nr. 1352/2014.
                  
               
                     (2)
                  
                  
                     2022. gada 28. februārī Apvienoto Nāciju Organizācijas Drošības padomes komiteja, kas izveidota, ievērojot Apvienoto Nāciju Organizācijas Drošības padomes Rezolūciju 2140 (2014), to personu un vienību sarakstam, kurām piemēro ierobežojošus pasākumus, pievienoja vienu vienību.
                  
               
                     (3)
                  
                  
                     Tāpēc būtu attiecīgi jāgroza Regulas (ES) Nr. 1352/2014 I pielikums,
                  
               IR PIEŅĒMUSI ŠO REGULU.
         
            1. pants
            Ar šo Regulas (ES) Nr. 1352/2014 I pielikumu groza tā, kā izklāstīts šīs regulas pielikumā.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 14. martā
            
               
                  Padomes vārdā –
               
               
                  priekšsēdētāja
               
               É. BORNE
            
         
         
            (1)  OV L 365, 19.12.2014., 60. lpp.
         
      
      
         
            PIELIKUMS
            Regulas (ES) Nr. 1352/2014 I pielikumu groza šādi:
            
                        1)
                     
                     
                        virsrakstu “Regulas 2. pantā minēto personu, vienību un struktūru saraksts” aizstāj ar šādu:
                        “Regulas 1.a pantā un 2. pantā minēto personu, vienību un struktūru saraksts”;
                     
                  
                        2)
                     
                     
                        sadaļā “Regulas 1.a pantā un 2. pantā minēto personu, vienību un struktūru saraksts” pievieno šādu apakšvirsrakstu un vienību.
                        “B.   
                              VIENĪBAS
                           
                        
                        
                                 
                                    1.
                                 
                                 
                                    
                                       THE HOUTHIS
                                        (*1) (jeb: a) ANSARALLAH; b) ANSAR ALLAH; c) PARTISANS OF GOD; d) SUPPORTERS OF GOD).
                                 
                              
                           Informācija:
                           The Houthis ir iesaistījusies darbībās, kas apdraud mieru, drošību un stabilitāti Jemenā.
                        
                           Datums, kad iekļauta ANO sarakstā:24.2.2022.
                        
                           Papildu informācija no apraksta par iemesliem iekļaušanai sarakstā, ko sniegusi Sankciju komiteja:
                        
                        
                           The Houthis ir iesaistījusies uzbrukumos civiliedzīvotājiem un civilajai infrastruktūrai Jemenā, ir īstenojusi seksuālas vardarbības un apspiešanas politiku pret politiski un profesionāli aktīvām sievietēm, ir iesaistījusies bērnu vervēšanā un izmantošanā, ir kūdījusi uz vardarbību pret grupām, tostarp reliģijas un valstspiederības dēļ, un ir neselektīvi izmantojusi kājnieku mīnas un improvizētās sprāgstierīces Jemenas rietumu krastā. The Houthis ir arī kavējusi humānās palīdzības sniegšanu Jemenai vai piekļuvi humānajai palīdzībai, vai tās sadali Jemenā.
                        
                           The Houthis ir veikusi uzbrukumus komercnavigācijas kuģiem Sarkanajā jūrā, izmantojot ūdenī izmantojamas improvizētas sprāgstierīces un jūras mīnas.
                        
                           The Houthis ir arī vairākkārt veikusi pārrobežu teroristu uzbrukumus civiliedzīvotājiem un civilajai infrastruktūrai Saūda Arābijas Karalistē un Apvienotajos Arābu Emirātos un ir draudējusi tīši mērķēt uz civiliem objektiem.
                        
                           (*1)  Šai vienībai nepiemēro 2. pantu.”"
                        
                     
                  
               (*1)  Šai vienībai nepiemēro 2. pantu.””